Dɔfo, yɛma wo afe pa,
Afe a yɛrehɛn mu yi,
Dza ɔyɛ w’ahiadze nyina
Wo nsa nka no dabaa nkesi
Yɛma wo afe Pa o!
Dɔfo, yɛma wo afe pa;
Afe nkɔ mbɔto hɛn nyina,
Afedan sisei nna nsa da nsamu
Nna yɛdze dɔ abɔ dɔ mu;
Yɛma wo afe pa o!
Dɔfo, yɛma wo afe pa.
Enam ɔbra sar yi do yi
Adom ndom w’ayɛnkofo pa;
Sɛ wim’ baa anaa ɔka si a,
Mma nnhwer nkitahodzi pa da.
Ahosan so a odzi mu
Daa nyina ɔyɛ wo kyɛpɛn
Akradze a onnyi kasu,
Mma ɔmmpa wo dabiara pɛn.
Asomdwee na akomatɔmu
Nye wo ntsena aber nyina;
Enyidado nsuo wo nsa mu
Mfa wo nkodu bea pa biara.
